Разградският хирург, раздавал неправомерно силни лекарства, остава в ареста | Днес.dir.bg
Разградският хирург, раздавал неправомерно силни лекарства, остава в ареста
При личен обиск в лекаря бяха открити компрометирани медицински книжа
18:21 | 7 февруари 2019 | Редактор: Георги Брандийски 3 3441 Снимка: Shutterstok
Хирургът д-р Бранимир Мичев от Разград остава в ареста. Съдът потвърди взетата мярка за неотклонение задържане под стража, съобщиха от прокуратурата.
На 4 февруари хирургът бе задържан при специализирана полицейска операция в Разград, ръководена от Окръжната прокуратура, съвместно с Областната дирекция на МВР.
Виж още Арестуваха хирург в Разград
При личен обиск в лекаря бяха открити компрометирани медицински книжа.
Намерени бяха рецепти за лекарства, които не следвало да бъдат издадени на хората, упоменати като адресати, за медикаменти, които са под специален режим - силни болкоуспокояващи, твърдят от прокуратурата.
Окръжният прокурор на Разград Тихомир Тодоров уточни, че в д-р Мичев са намерени рецепти за лекарства, които не следва да бъдат издадени на хората, упоменати като адресати. По думите му става въпрос за медикаменти, които са под специален режим - силни болкоуспокояващи.
Смятаме, че по този начин медикът ще изземе от аптеката лекарства уж за болните, а ще ги реализира на свободния пазар, каза окръжният прокурор и допълни, че работата по случая продължава.